CELEX: 32009R0051
Language: el
Date: 2009-01-15 00:00:00
Title: Κανονισμός (ΕΚ) αριθ. 51/2009 της Επιτροπής, της 15ης Ιανουαρίου 2009 , σχετικά με την κατάταξη εμπορευμάτων στη συνδυασμένη ονοματολογία

22.1.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 17/17
            
         
      ΚΑΝΟΝΙΣΜΌΣ (ΕΚ) αριθ. 51/2009 ΤΗΣ ΕΠΙΤΡΟΠΉΣ
   
   της 15ης Ιανουαρίου 2009
   σχετικά με την κατάταξη εμπορευμάτων στη συνδυασμένη ονοματολογία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ομοιόμορφη εφαρμογή της συνδυασμένης ονοματολογίας που αποτελεί παράρτημα του κανονισμού (ΕΟΚ) αριθ. 2658/87, πρέπει να θεσπιστούν μέτρα σχετικά με την κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας. Αυτοί οι κανόνες εφαρμόζονται και σε κάθε άλλη ονοματολογία που βασίζεται σε αυτήν, εξολοκλήρου ή εν μέρει, ή που προσθέτει σε αυτήν οποιαδήποτε υποδιαίρεση, και η οποία έχει θεσπιστεί με συγκεκριμένες κοινοτικές διατάξεις, με σκοπό την εφαρμογή δασμολογικών ή άλλων μέτρων σχετικών με εμπορευματικές συναλλαγές.
            
         
               (3)
            
            
               Κατ’ εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού θα πρέπει να καταταχθούν στους αντίστοιχους κωδικούς ΣΟ που σημειώνονται στη στήλη 2, με βάση την αιτιολογία της στήλης 3 του πίνακα.
            
         
               (4)
            
            
               Είναι σκόπιμο να οριστεί ότι, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2), ο κάτοχος έχει τη δυνατότητα να επικαλείται, επί χρονικό διάστημα τριών μηνών, τις δεσμευτικές δασμολογικές πληροφορίες οι οποίες έχουν εκδοθεί από τις τελωνειακές αρχές των κρατών μελών σχετικά με την κατάταξη εμπορευμάτων στη συνδυασμένη ονοματολογία και οι οποίες δεν είναι σύμφωνες με τις διατάξεις του παρόντα κανονισμού.
            
         
               (5)
            
            
               Τα μέτρα τα προβλεπόμενα στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα του παραρτήματος κατατάσσονται στη συνδυασμένη ονοματολογία υπό τους αντίστοιχους κωδικούς ΣΟ που σημειώνονται στη στήλη 2 του εν λόγω πίνακα.
   Άρθρο 2
   Επί χρονικό διάστημα τριών μηνών είναι δυνατή η επίκληση των δεσμευτικών δασμολογικών πληροφοριών που εκδίδονται από τις τελωνειακές αρχές των κρατών μελών και δεν είναι σύμφωνες με τις διατάξεις του παρόντα κανονισμού, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Ιανουαρίου 2009.
      
         
            Για την Επιτροπή
         
         László KOVÁCS
         
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  ΕΕ L 302 της 19.10.1992, σ. 1.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (Κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Αντικείμενο ορθογωνίου σχήματος, παραγεμισμένο, διαστάσεων περίπου 260 cm × 240 cm, αποτελούμενο από τρεις στρώσεις, από τις οποίες οι δύο εξωτερικές είναι από υφασμένο βαμβακερό ύφασμα ενώ η μεσαία από συνθετική βάτα η οποία αποτελεί το εσωτερικό υλικό πλήρωσης. Η άνω στρώση φέρει επιρραμμένη μπορντούρα πλάτους περίπου 30 cm, με χρώμα που παρουσιάζει αντίθεση. Οι στρώσεις συγκρατούνται μεταξύ τους με διακοσμητική ραφή.
                  (κάλυμμα κρεβατιού)
                  (Βλ. φωτογραφία αριθ. 645) (1)
                  
               
               
                  9404 90 90
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, τη σημείωση 1(ιθ) του μέρους XI και το κείμενο των κωδικών ΣΟ 9404, 9404 90 και 9404 90 90.
                  Είδη κλινοστρωμνής και παρόμοια είδη επίπλωσης με εσωτερική πλήρωση από οποιοδήποτε υλικό κατατάσσονται στην κλάση 9404. Βλέπε επίσης τις επεξηγηματικές σημειώσεις του εναρμονισμένου συστήματος (ΕΣ) για την κλάση 9404 (B) και (B)(2), όπου αναφέρονται ρητώς τα παπλώματα και τα καλύμματα κρεβατιού.
                  Η κατάταξη στην κλάση 6304 αποκλείεται, διότι το μέρος XI δεν καλύπτει είδη κλινοστρωμής του κεφαλαίου 94 [βλέπε σημείωση 1 (ιθ) του μέρους XI]. Επιπλέον, η κλάση 6304 αποκλείει τα είδη επίπλωσης της κλάσης 9404 όπως τα καλύμματα κρεβατιού (βλέπε επίσης τις επεξηγηματικές σημειώσεις ΕΣ στην κλάση 6304 δεύτερη παράγραφος).
                  Συνεπώς το είδος αυτό πρέπει να καταταχθεί στον κωδικό ΣΟ 9404 90 90.
               
            
         
      
         (1)  Η φωτογραφία δίδεται μόνο ενημερωτικά.